*Za istoimenu administrativnu zonu u regiji Amhara v. Zona Oromia*

**Oromija** (nekad označavana kao **Oromia**, **Oromiya** odnosno **Oromiyaa** na Oromo jeziku) jedna od devet etničkih podjela (*kililoch*) Etiopije. Pokriva 353.632 km2 od istoka prema jugozapadu zemlje, a stanovništvo joj je godine 2002. procijenjeno na oko dvadesetčetiri miliona, čineći je najvećom državom i prema broju stanovnika i prema površini. Sadrži bivšu provinciju Arsi zajedno s dijelovima bivših provincija Bale, Hararge, Ilubabor, Kaffa, Šoa, Sidamo i Velega. Trenutni glavni grad je Adama; ostali važni gradovi i naselja su Debre Zejit, Dembidolo, Džima, Nekemte i Šašamane. 

Među Oromo separatistima, Oromija je naziv koji se koristi za predloženu nezavisnu nacionalnu državu naroda Oromo, koja bi se trebala sastojati od iste teritorije koja čini današnju *de jure* regionalnu državu.

Prije 21. vijeka, regionalni glavni grad Oromije bio je Addis Ababa, također poznat pod nazivom Finfinne (originalni naziv na Oromo jeziku). Premještanje regionalne prijestolnice u Adamu je izazvalo velike kontroverze. Kritičari tog poteza vjeruju kako etiopska vlada nastoji umanjiti značaj položaja Addis Ababe unutar Oromije. S druge strane vlada tvrdi da se za Addis Ababu "utvrdilo da je neprikladna za razvitak jezika, kulture i proučavanja historije naroda Oromo."

10.6. 2005 je Oromo narodna demokratska organizacija (OPDO), dio vladajuće koalicije EPRDF, službeno objavila planove da se državni glavni grad vrati u Finfinne.

Demografija
-----------

Prema brojkama objavljenim godine 2005. od strane Centralne statističke agencije Etiopije (CSA), Oromija je imala procijenjenih 26,553.000 stanovnika, od čega su 13,249.999 bili muškarci, a 13,303.001 ženee. Za 23,030.000 ili 86.7% stanovnika se procjenjivalo da žive na selu, dok su 3,523.000 ili 13,3% predstavljali gradsko stanovništvo. S procijenjenom površinom od 353.006,81 kvadratnih kilometara, ova je regija imala procijenjenu gustoću od 75,22 stanovnika po kvadratnom kilometru.

Ove se procjene temelje na popisu stanovništva iz 1994. godine, prema kome je bilo zabilježeno ukupno 18,732.525 stanovnika, od čega 9,371.228 muškaraca i 9,361.297 žena. Ruralno stanovništvo države je činilo 89,5% ukupno broja. 44,3% su bili muslimani, 41,3% pravoslavni kršćani, 8,6% protestanti, a 4,2% sljedbenici tradicionalnih religija. Preostalih 1,6% čine druge vjerske grupe; u urbanim područjima pravoslavci čine 67,8% stanovništva, a slijede ih muslimani s 24,0% i protestanti s 7%.

Vodeće etničke grupe unutar države su Oromo (85%), Amhara (9,1%) i Gurage (1,3% - od čega Sebat Bet Gurage, Soddo Gurage i Silt'e). Preostalih 4,6% čine druge etničke grupe.

Oromo (Oromiffa), kojeg se trenutno piše na latinici, je najrasprostranjeniji jezik, a njega govori 83,5% stanovništva. Ostali vodeći jezici su amharski (11%), Gurage jezici (Sebat Bet Gurage, Soddo, Silt'e), Hadiya, Gedeo (0,98%) te Tigrigna (0,25%).

Ekonomija
---------

CSA je izvijestila kako je u periodu 2004-2005. u Oromiji proizvedeno 115.083 tona kave, što se temelji na inspekcijskim bodacima Etiopske uprave za kavu i čaj. To predstavlja 50,7% ukupne proizvodnje u Etiopiji. Seljaci u regiji imaju procijenjenih 17,214.540 goveda (ili 44,4% ukupnog broja u Etiopiji), 6,905.370 ovaca (39,6%), 4,849.060 koza (37,4%), 959.710 konja (63,25%), 63.460 mazgi (43,1%), 278.440 magaraca (11,1%), 139.830 kamila (30,6%), 11,637.070 svih vrsta peradi (37.7%), te 2,513.790 košnica (57.73%).

Prema publikaciji Svjetske banke iz marta 2003. godine, prosječno ruralno gospodarstvo ima 1,14 hektara zemlje u usporedbi s nacionalnim prosjekom od 1,01 hektara, dok 24% stanovništva je zaposleno van poljoprivrede, što je niže od nacionalnog prosjeka koji iznosi 25%.

Predsjednici Izvršnog odbora
----------------------------

* Hassen Ali (1992? - 1995)
* Kuma Demeksa (OPDO) (1995 - 24.7. 2001.)
* *ispražnjeno mjesto?* (24.7. - 28.10. 2001.)
* Juneidi Sad  (28.10. 2001 - 6.10. 2005.)
* Abadula Gemeda OPDO (6.10. 2005 - trenutno)

(Ovaj popis se temelji na informacijama s Worldstatesmen.org.)

Zone
----

* Zona Arsi
* Zona Bale
* Zona Borena
* Zona Illubabor
* Zona Jimma
* Zona Mirab (Zapad) Hararghe
* Zona Mirab (Zapad) Shewa
* Zona Mirab (West) Welega
* Zona Misraq (Istok) Hararghe
* Zona Misraq (Istok) Shewa
* Zona Misraq (Istok) Welega
* Zona Semien (Sjever) Shewa

V. također
----------

* Popis woreda u Regiji Oromija

Bilješke
--------

1. ↑  Hameso, Seyoum and Tilahun Ayanou Nebo (2000). „Ethiopia: A New Start?". *The Sidama Concern*. Pristupljeno February 25.
2. ↑  Mosisa, Abraham T. (January 13, 2004). „Letter to U.N. Secretary-General". Oromo Studies Association. Arhivirano iz originala na datum 2006-02-22. Pristupljeno February 25.
3. ↑  „Nazareth Selected as Oromiya's Capital". Walta Information Center. July 13, 2000. Arhivirano iz originala na datum 2006-03-03. Pristupljeno February 25.
4. ↑  „Chief Administrator of Oromia says decision to move capital city based on study". Walta Information Center. June 10, 2005. Arhivirano iz originala na datum 2005-06-13. Pristupljeno February 25.
5. ↑  „2005 National Statistics, Tables B.3 and B.4" (pdf). Central Statistical Agency. Arhivirano iz originala na datum 2007-08-13. Pristupljeno February 10.
6. ↑  CSA 2005 National Statistics, Tables D.3 - D.5
7. ↑  Klaus Deininger et al. "Tenure Security and Land Related Investment", WP-2991 Arhivirano 2007-03-10 na Wayback Machine-u (accessed 23 March 2006).

Eksterni linkovi
----------------

* Map of Oromia Region at UN-OCHA  (PDF)
* Map of Oromia Region at DPPA of Ethiopia Arhivirano 2007-09-27 na Wayback Machine-u  (PDF)
* FDRE States: Basic Information - Oromia Arhivirano 2006-04-27 na Wayback Machine-u
* Oromia State Government


|  |  |
| --- | --- |
| Administrativna podjela Etiopije | Flag of Ethiopia |
| **Regije** |
| Afar | Amhara | Benišangul-Gumuz | Gambela | Harari | Oromija | Somali | Regija Južnih naroda, narodnosti i etničkih grupa | Tigraj |
| **Posebni gradovi** |
| Adis Abeba | Dire Dava |
| **Provincije prije 1995** |
| Arsi | Bale | Gamu-Gofa | Godžam | Bedžemder | Hararge | Ilubabor | Kaffa | Šoa | Sidamo | Tigraj | Velega | Volo |